Predkladacia správa

Z uznesenia vlády SR č. 568 z 2. júla 2003 k návrhu Komunikačného akčného plánu Riadiaceho orgánu pre CSF bolo uložené ministrovi pôdohospodárstva SR po schválení Komunikačného akčného plánu relevantného programového doplnku monitorovacím výborom a po podpise zmluvy „Rámec podpory Spoločenstva“ predložiť tento vláde na vedomie do 31. decembra 2003. 

Minister pôdohospodárstva SR požiadal predsedu vlády SR listom č. 3899/03-100 z 15. decembra 2003 o posun termínu splnenia úlohy uznesenia vlády č. 568/2003. Termín na splnenie úlohy bol stanovený na 31. decembra 2004. Dôvod žiadosti o posun termínu vyplýval z prepracovávania Sektorového operačného programu „Poľnohospodárstvo a rozvoj vidieka“ a následné vypracovanie a schválenie programového doplnku k SOP P-RV. Programový doplnok k SOP P-RV, ktorého súčasťou je Komunikačný akčný plán bol schválený 14. septembra 2004. 

Komunikačný akčný plán pre SOP P-RV je súčasťou Komunikačného akčného plánu Riadiaceho orgánu pre CSF.

V súčasnosti realizuje Ministerstvo pôdohospodárstva v rámci Komunikačného akčného plánu projekt s názvom Komunikačná kampaň MP SR. Tento projekt potrvá do 31.12. 2007 a jeho hlavnými aktivitami sú:
-	organizačné zabezpečenie seminárov, konferencií – realizujú sa
-	výstavy – Agrokomplex 2005, 2006
-	poskytovanie informácií v spolupráci s médiami
-	zriadenie internetovej stránky www.eurozem.sk - plne funkčná od 1. 12. 2004
-	tlač propagačných materiálov (letáky, brožúry SOP P-RV, PD k SOP P-RV, reprezentačné SOP P-RV, PD, manuály – príručky pre žiadateľa, zastávky, vlajky stolové, prezentačné CD, perá, vizitky) – realizuje sa

Predmetná problematika nemá finančný, ekonomický a environmentálny vplyv ani vplyv na zamestnanosť.

Nakoľko má materiál informatívny charakter a nedotýka sa iných ÚOŠS, nebol predložený na medzirezortné pripomienkové konanie.